L’Ajuntament de Burjassot publica el projecte de l’Ordenança General Reguladora de la concessió de Subvencions de Cultura i Joventut
2025-07-24

L’Ajuntament de Burjassot, a través de l’Institut Municipal de Cultura i Joventut (IMCJB), ha publicat en la web municipal, www.burjassot.org, concretament en el Tauler d’anuncis de la Seu Electrònica de l’IMCJB, el projecte de l’Ordenança General Reguladora de la concessió de Subvencions de Cultura i Joventut, amb l’objectiu que les ciutadanes i els ciutadans del municipi puguen fer els seus suggeriments o aportacions a la mateixa.

Amb aquesta acció, i tal com va succeir amb l’Ordenança sobre Benestar, Sanitat i Protecció Animal, l’Ajuntament obri, una vegada més, la seua gestió a la ciutadania, a la qual li dóna l’oportunitat de participar en la citada ordenança aportant les idees que consideren oportunes i que, posteriorment, s’estudiaran per a veure la seua possible inclusió.

L’ordenança estarà publicada fins al 31 d’agost, i els suggeriments a la mateixa poden enviar-se al correu electrònic administracion@imcjb.net.